**47. European Meeting**

**Madriid, Wroclaw, Torino, Rostock, Ljubljana ... ja sel aastal Tallinn!**

28.12.2024-1.01.2025 võõrustab Tallinn ja selle lähiümbrus järjekorras 47. Euroopa Noortekohtumist. Eesti Kirikute Nõukogu on lahkelt kutsunud Taizé vennaskonna Prantsusmaalt appi seda noortekohtumist korraldama. Mitmed sajad ja tuhanded noored täiskasvanud tulevad Euroopast sellele kohtumisele osalema. Nad tulevad siia, et koos palvetada, teineteisega tutvuda ja kogeda elu, mida elatakse igapäevaselt meie kogudustes ja kodudes.
Meie koguduses **[sisesta siia koguduse nimi]** oleme me samuti valmis noori palverändureid vastu võtma. Selleks, et anda neile parim võimalus kogeda sooja Eesti külalislahkust ning meie inimeste ja maaga tuttavaks saada, on oluline avada neile oma süda ja koduuksed. See tähendab samuti tööd ja suhtlust väljaspool omaenda kogudust, et pakkuda oma sõpradele, naabritele, töökaaslastele jm laiemale kogukonnale võimalust võõrustada oma kodudes osalejaid ja ehk aidata ka muude ülesannetega.

**Mis on Taizé?**

Taizé on oikumeeniline kloosterlik kogukond ligi 90 vennaga rohkem kui 20 riigist. Nende igapäevaelu rütmi keskmes on ühine palveelu, töö ja külalislahkus. Juba 60 aastat on põlvkondade kaupa noori inimesi külastanud väikest Taizé küla Lõuna-Burgundias selleks, et elada selle kogukonna rütmis. Nad osalevad ühispalvustel ja väikerühma Piiblitundides, jagavad oma lugusid katsumustest ühiskonnas ning aitavad praktiliste ülesannetega.
Eesti kristlaste ja Taizé vennaskonna suhted said alguse 1970.-tel, kui Anna-Maija Raittila-Nieminen külastas Eesti kirikuid ning andis ülevaateid Taizés toimuvast. Nendel aastatel hakkasid noored venelased, kellel oli kontakt Taizéga, osalema EELK Usuteaduse Instituudi korraldatud suvelaagrites. Noored eestlased hakkasid regulaarselt külastama Taizéd ja osa võtma aastavahetuse noortekohtumistest alates aastast 1989. Mais 1990 osales 250 noort eestlast Põhja-Euroopa regionaalsel kokkutulekul Rootsis Linköpingis.

**Milleks Euroopa Noortekohtumised?**

Need noored, kes Taizésse tulevad, ei jää sinna igaveseks, vaid neid innustatakse võtma vastutust loomingulisel teel omaenda eludes, kirikutes ja kogukondades, kui nad koju tagasi pöörduvad. Seda eesmärki kannavad ka Euroopa Noortekohtumised. Sarnaseid kohtumisi on korraldatud ka Aasias, Aafrikas ja Ameerika mandritel ning need kõik on vahepeatused meie “Maapealse usalduse palverännakul”, alguse saanud vend Roger algatusel üle 40 aasta tagasi. Mingis mõttes on iga inimese elu “usalduse palverännak” ja Euroopa Noortekohtumised on ainulaadne võimalus kogeda ja pakkuda vastastikku usaldust. Võõrustavad pered ei tea ette, kes nende katuse alla saabuvad, ja ka osalejad ei tea ette, millisesse majja nad lähevad. Usaldamine on risk, kuid see pakub imelisi kogemusi inimeste lahkusest ja headusest.

**Mis hakkab toimuma meie koguduses?**

Need osalejad, vanuses 18-35a, keda me võõrustame oma **[koguduse nimi]** koguduses, võtavad kaasa oma magamiskoti ja -madratsi, seega sobib neile ka 2x2m põrandaruum. Seda vajavad nad 4 ööl, lisaks 4 hommikusööki ja lõunasöök 1. jaanuaril. Hommikuti lahkuvad nad kella 8 paiku ja tulevad tagasi kella 21-22 vahel. Neile on antud ühistranspordipiletid erinevate kohtade vahel liikumiseks.
Hommikuprogramm toimub meie koguduse ruumides: pärast hommikupalvust kogunevad nad väikerühmadesse aruteludeks. Alternatiiviks on külastada inimesi, kes jagavad usulootust kohalikus kogukonnas. See võimaldab osalejatel tutvuda meie koguduse ja **[piirkonna, linna või küla nimi]**. Seejärel nad söövad lõunasööki, osalevad lõunapalvusel ja pärastlõunastes töötubades Tallinna kesklinnas. Õhtusöök ja ühine õhtupalvus toimuvad Tondiraba Jäähallis. Kõik need üritused (palvused ja töötoad) on avatud kõikidele soovijatele, vanusest hoolimata.
31. detsembril kell 23.00 toimub koguduses palvus rahu eest maailmas. Pärast aastavahetust on “Rahvaste Festival”, et võiksime rõõmuga siseneda uude aastasse.
1. jaanuaril pärast uusaasta jumalateenistust või palvust palume osalejatele pakkuda lõunasööki, enne kui nad asuvad pärastlõunal tagasi koduteele.

**Kuidas saame meie olla osa sellest usalduse teekonnast?**

Meil on vaja leida piisavalt võõrustavaid peresid kõikidele osalejatele! Kui sina oled valmis vastu võtma 2 või enam noort täiskasvanut, siis palun võta flaier, täida see ära ja jäta meile. Olge julged ja võtke flaiereid ka oma sõpradele, naabritele, töökaaslastele jagamiseks, kui arvate, et ka nemad on huvitatud ja võimelised noori inimesi majutama või ise osalema sellel üritusel!
Oleme samuti tänulikud igaühe eest, kes saab ja tahab aidata vabatahtlikuna selle suurürituse läbiviimisel. Eriti on abi vaja osalejate saabumispäeval 28. detsembril ja hommikupalvuste korraldamisel. Kõigil huvilistel palun ühendust võtta **[kontaktisiku nimi, telefoninumber/e-mail]** meie koguduse korraldustoimkonnaga.

Septembri keskpaigast alates on Taizé vennad ja mõned rahvusvahelised vabatahtlikud elamas Talinnas ja tegelemas suurürituse korraldusega. **[Vabatahtliku nimi]** **[riigist]** on määratud just meie koguduse juurde, et meid toetada ettevalmistustega. **[Vabatahtliku nimi]** on juba meil siin **[piirkonna/linna/küla nimi]** külas käinud ja tuleb varsti jälle!
Rohkem infot üldiste ettevalmistuste kohta leiate huvi korral ürituse kodulehelt: <https://taizetallinn.ee/>

Kõik on kutsutud ja oodatud osalema erinevas paigus toimuvatel Taizé palvustel Tallinnas ja Eestis (palvuste toimumiskohad ja -ajad on leitavad [https://www.laudate.ee/prayers/#](https://www.laudate.ee/prayers/)). Iga päev esmaspäevast reedeni on võimalus palvetada koos Taizé korraldustoimkonnaga kell 12:30 Mustamäe Maarja Magdaleena kirikus (Kiili 9, Tallinn).